ডকিন্স যুক্তি দিলেন, যদি জিনের কার্যকারিতা বহির্জগতের কোন বস্তুগত নিয়ন্ত্রণ বা পরিবর্তন করা পর্যন্ত সম্প্রসারিত করা যায়, তাহলে সেটাকে অন্য একটি প্রাণীর আচরণ নিয়ন্ত্রণ বা পরিবর্তন করার জন্য সম্প্রসারিত করা যাবে না কেন? ডকিন্স বললেন যে এই সম্প্রসারণ অবশ্যই সম্ভব। উদাহরণ হিসেবে তিনি পরজীবিদের প্রসঙ্গ টানলেন। পোষকের দেহে বসবাস করে পোষকের আচরণ ও কর্মকান্ড নিয়ন্ত্রণের ক্ষমতা পরজীবির জিনের মধ্যে লেখা থাকে। যদি এরকম কোন জিনে পরিব্যাক্তি দেখা দেয় তাহলে পোষকের আচরণেও পরিবর্তন আসবে।